	
[image: image4.png]



	Р Е П У Б Л И К А  Б Ъ Л Г А Р И Я

НАЦИОНАЛЕН СЪВЕТ ПО ЦЕНИ И РЕИМБУРСИРАНЕ  НА ЛЕКАРСТВЕНИТЕ ПРОДУКТИ



[image: image2.png]



бул. Иван Ев. Гешов 15, София 1431






            office@ncpr.bg
тел.:  (+359 2) 8953 102, факс:(+359 2)  8953 157                                                                                                         www.ncpr.bg
ПРЕССЪОБЩЕНИЕ
Националният съвет по цени и реимбурсиране на лекарствените продукти отбелязва една година от създаването си на 21 март 2014 г.
Съветът е конституиран на основание чл. 258 от Закона за лекарствените продукти в хуманната медицина, като с Решение на Министерския съвет № 200 от 21 март 2013 г. е определен неговият поименен състав. 

Националният съвет: 
· утвърждава и регистрира цените на лекарствените продукти; 

· включва продукти в Позитивния лекарствен списък (ПЛС); 

· поддържа и актуализира публичните регистри на цените на лекарствените продукти, включвани в ПЛС и заплащани с публични средства;

· поддържа и актуализира публичните регистри на пределните цени на лекарствените продукти, отпускани по лекарско предписание, които не са включени в ПЛС; 

· поддържа и актуализира публичните регистри на максималните продажни цени на лекарствените продукти, отпускани без лекарско предписание;
· осъществява контрол върху продажбата на лекарствени продукти с утвърдени цени.
В резултат на дейностите на Националния съвет до края 2013 г. е установено намаление на  стойността на опаковка на лекарствени продукти, изчислена на база референтна стойност, на анализирани 31 международни непатентни наименования, в границите от 0,1 % до  57,26 %. Общата стойност, заплатена от НЗОК за лекарствените продукти от анализираните групи за периода октомври-декември 2013 г. е в размер на 28 346 994 лв. Намалението на референтната стойност на тези лекарства е довело до намаление на изразходваните публични средства в размер на 1 756 401 лв. за последните 3 месеца на 2013 г., което на годишна база би довело до спестяване на 7 025 604 лв.
Навлизането през 2013 г. на генерични лекарствени продукти в областта на онкологията също довежда до сериозен спад в цените им. Намалението на стойността на опаковка, изчислена на база референтна стойност дори само при 10 международни непатентни наименования на лекарствени продукти, предназначени за лечение на онкологични заболявания, би довело до спестяване от бюджета на НЗОК на близо 8 млн. лв. за  2014 г.  Така общо от тези пера се очакват спестявания повече от 15 млн. лв.
Останалите лекарства с намалени цени, извън референтните продукти, също оказват голям финансов ефект като реализират икономии на финансови средства, по-специално за пациенти,  които ги закупуват на свободна продажба на по-ниските цени, като съответно се намалява размера на доплащането.
Одобрен проект по процедура на Оперативна програма „Административен капацитет“, приоритетна ос III „Качествено административно обслужване и развитие на електронното управление“, бюджетна линия BG 0510PO002/13/3.1-8, обща стойност на проекта 578 426 лева.
Най-сериозните резултати, постигнати от Националния съвет за периода от създаването му до настоящия момент, са:
· съкратените срокове на разглеждане на гореизброените процедури; 
· своевременното издаване на решения относно цени и реимбурсиране на лекарства и уведомяване на заявителите; 
· създаване на собствен сайт и справка за проследяване на процедурите от страна на заявителите; 
· актуализация  на публичните регистри и друга актуална информация за фирмите и потребителите на лекарствени продукти;
През първата година от своето съществуване Националният съвет доказа, че такава структура е действително потребна и необходима в системата на българското здравеопазване поради това, че непрекъснато актуализира цените у нас, като следи динамиката им в 17 страни на ЕС, в резултат на което в България  се въвеждат най-ниските цени на лекарствата.
Сътрудничеството между Европейската агенция за лекарства с органите за оценка на здравните технологии (HTA), което се заложи през 2013 г. също е потвърждение за необходимостта от съществуването на специализиран държавен орган. Националният съвет по цени и реимбурсиране на лекарствените продукти е първият самостоятелен орган в България, който е част от Европейската мрежа на организациите за оценка на здравните технологии - EUNetHTA.
Детайлна информация относно дейността на Националния съвет за 2013 г. е представена в Годишния доклад на НСЦРЛП,  публикуван на интернет-страницата – www.ncpr.bg, линк - http://ncpr.bg/bg/нсцрлп/годишни-доклади. За допълнителни въпроси можете да се обърнете на: тел. 02 8953 105,e-mail: office@ncpr.bg,  e-mail: secretary@ncpr.bg 

Членове на Съвета и  представители от администрацията и от НЗОК – 2013 г

